היי סבתא, איך שם למעלה עם אריאל?  
אני מקווה שאת מרגישה כבר מצוין ושטוב לכם ביחד ושאתם חולקים סטייק טוב כמו שאת אוהבת.  
אני רוצה להגיד לך תודה על הסבתא המדהימה שהיית בשבילי, הסבתא הכי טובה שיש וגם תמיד אמרתי לך את זה.  
תודה שעלית לישראל והיית אמיצה, בזכותך המשפחה שלנו קיימת, את דמות להערצה ולחיקוי בעיניי!  
תודה שתמיד היית מצחיקה אותי, שהיית אופטימית בכל מצב ולימדת אותי בכל יום שישי משהו אחר על החיים. היה לי כל כך כיף אתך, את הבאת לי נחת ולהיפרד ממך עם חיבוק ונשיקה בכל יום שישי היה קשה מחדש.  
אהבתי שתמיד אמרת לי כמה שאני יפה מבחוץ ומבפנים ואני הייתי אומרת שאת יותר.  
מי תקרא לי אביביונה ותבין אותי כמוך?  
היית טהורה, יפה, חייכנית וכולם אהבו אותך נורא.   
אני אתגעגע מאוד לצחוק אתך ולשתף אותך במה שעובר עלי ובמה שאני רוצה לעשות, אתגעגע ללהקשיב לסיפורים שלך, לפינוקים שלך, ולכל דבר שהיינו עושות.  
זכיתי בך, ואין אישה מדהימה וחזקה כמוך, ועם השקפת עולם יפה כמו שלך.  
אני לא יודעת איך החיים יכולים להמשיך כרגיל בלעדייך?!   
מבלי לקבל את בירכתך, את הגאווה והתמיכה האינסופית ממך.  
אני רוצה להאמין שאת מסתכלת עלי מהשמיים ורואה הכל, וכמו שכבר הספקת להגיד לי- את תמיד תהיי בלב שלי, איתי בכל מקום, גם אם את פיסית לא פה.  
ללא ספק זה קשה לי לעיכול כי זה מרגיש שחלק מהלב שלי נלקח ממני.  
אז תודה על כמעט 16 שנים שבהן עשית אותי הכי שמחה ומאושרת שיכולת, על האומץ שלך ועל האהבה הענקית שהענקת לכל בן אדם שהכרת!  
לנצח אזכור אותך ולא אפסיק לאהוב אותך לשנייה, אז תודה שלקחת חלק בחיי!  
תודה סבתא אהובה ויקרה שלי! אני אוהבת אותך.

אביב